פיגועי טרור נגד ישראלים בישראל ובשטחים ב-2013

רשימת פיגועי טרור נגד ישראלים שהתרחשו במדינת ישראל ובשטחים בשנת 2013.

כרוניקה

ינואר 
  29 בינואר – מחבל פלסטיני מרמאללה דקר בצומת תפוח שבשומרון נער ישראלי שנפצע בבטנו כתוצאה מהדקירה.

פברואר 
  4 בפברואר – פיגוע דקירה ברחוב סלטאן סלימאן במזרח ירושלים במהלכו נפצע אזרח ישראלי באורח קל. הסכין פגעה בסידור התפילה, שנשא בכיסו ובכך נמנעה פגיעה קשה יותר. המחבל, שנעצר במקום על ידי משטרת ירושלים, הוא פעיל חמאס, בן 28 תושב הכפר אידנא, הודה בחקירתו כי תכנן לרצוח יהודים כבר כמה חודשים קודם.

מרץ 
  13 במרץ – פיגוע האבנים בכביש 5 - בפיגוע בכביש 5 בסמוך לאריאל נפצעו 8 ישראלים, 1 באורח אנוש, 3 באורח בינוני ו-4 באורח קל. מהם 3 ילדים בני 2, 4 ו-5 ואישה, שלאחר שאבנים שנזרקו על מכוניתם על ידי נערים פלסטינים גרמו לה להתנגש במשאית. הילדה אדל ביטון בת ה-3 שנפגעה בתאונה שנגרמה מיידוי האבנים מתה מפצעיה ב-17 בפברואר 2015.

  17 במרץ - בשעות הבוקר בוצע ירי לעבר ישראלי בן שבעים, שעמד בטרמפיאדה בכניסה לקדומים. הישראלי נפצע באורח בינוני ופונה לבית החולים. בחקירה התברר כי נוסעי כלי הרכב עצרו בטרמפיאדה וניהלו שיחה קצרה עם הישראלי. מיד לאחר מכן פתחו בירי לעברו ולעבר מספר אנשים נוספים שעמדו בטרמפיאדה.

אפריל 
  30 באפריל – בפיגוע בצומת תפוח שביהודה ושומרון מחבל פלסטיני דקר למוות את הישראלי אביתר בורובסקי וחטף את נשקו.

מאי 
  2 במאי - מחבלים פלשתינים ירו לעבר מכונית שחנתה בנחל פרת, לא נגרם נזק בנפש אך הרכב ניזוק קשות.

יוני 
 13 ביוני - מחבל ערבי מרמאללה נעצר במחסום קלנדיה לאחר שנתפס עם 3 סכינים, המחבל נוטרל ובתגובה מחבלים ערבים יידו אבנים אל עבר החיילים במחסום.

  22 ביוני - חייל נפצע קל לאחר שערבים יידו בקבוקי תבערה בשער שכם שבירושלים.

 25 ביוני - מחבלים ערבים ירו בחווארה לשני אוטובוסים, בפיגוע הירי לא נפגע איש אך נגרם נזק כבד לאוטובוסים.

יולי 
  17 ביולי - גבר חרדי בן 33 נפצע בינוני בפיגוע דקירה בירושלים לאחר ששני מחבלים ערבים התמפלו עליו ודקרו אותו בשער שכם.

  22 ביולי - מחבל ערבי תושב טולכרם, דקר באורח קל בת 68 בכפר תבור, שוטר שהיה במקום השתלט עליו והוא נעצר.

אוגוסט

ספטמבר 
  20 בספטמבר – רצח תומר חזן - חייל צה"ל בן 20 מבת-ים נחטף ונרצח סמוך לקלקיליה לצורכי מיקוח. גופתו התגלתה בבור מים לאחר יומיים והחוטף נעצר על ידי השב"כ.
  22 בספטמבר – חייל צה"ל, גל קובי, בן 20 מטירת כרמל, נרצח מירי צלף פלסטיני סמוך למערת המכפלה בחברון.

אוקטובר 
  11 באוקטובר – שני מחבלים חדרו לכפר נופש בצפון בקעת הירדן ורצחו את אל"ם שריה (יה יה) עופר בגרזנים ומוטות ברזל. אשתו נפצעה באורח קל-בינוני.
  17 באוקטובר – פלסטיני נהוג במחפרון התפרץ אל בסיס צבאי, צפונית לירושלים. חייל אחד נפצע קל בניסיון הפיגוע והמחבל נורה ונהרג.
  26 באוקטובר - 8 יהודים נפצעו קל מיידוי אבנים על אוטבוס בהר חברון ליד הכפר אל-פוואר.

נובמבר 
  8 בנובמבר - בקבוק תבערה הושלך לרכב של זוג מהיישוב תקוע על ידי מחבלים פלשתינים מהכפר אל-פוריידיס, אישה נפצעה באורח קל-בינוני.
  13 בנובמבר – חייל צה"ל, עדן אטיאס, נרצח בפיגוע דקירה בקו 823 בעפולה, על ידי פלסטיני בן 16 ששהה בישראל באופן בלתי-חוקי. הרוצח נלכד והוגש נגדו כתב אישום.
  17 בנובמבר - יהודיה נפצעה קל מיידוי אבנים ליד היישוב עלי.
  22 בנובמבר - חיילת נפצעה קל בפיגוע דקירה ביפו על ידי שוהה בלתי חוקי.
  28 בנובמבר - תינוקת בת שנתיים נפצעה קל מזריקת אבנים בשכונת ארמון הנציב.

דצמבר 
  15 בדצמבר – בפיגוע אשר אירע בסמוך לגבול עם לבנון צלף מצבא לבנון ירה ורצח את החייל שלומי כהן.
  22 בדצמבר – פצצת לחץ התפוצצה על אוטובוס ציבורי בבת ים. בפיגוע לא היו נפגעים הודות לכך שמספר דקות לפני הפיגוע נוסע באוטובוס שם לב לתיק החשוד באוטובוס ובו הפצצה אשר נשאר ללא השגחה, ושם לב לכך שהתיק מכיל מה שנראה כמו פצצה, ובעקבות כן הוא הספיק להזהיר את הנוסעים והנהג ולגרום לכך שכולם ירדו מהאוטובוס לפי שהמטען התפוצץ, בפיגוע נפצע שוטר באורח קל.
  23 בדצמבר - שוטר ישראלי נדקר בכניסה לגבע בנימין על ידי מחבל פלשתיני.
  24 בדצמבר – אזרח עובד צה"ל נרצח בפיגוע ירי כאשר נורה בציר הוברס הסמוך לרצועת עזה על ידי צלף טרור פלסטיני.

קישורים חיצוניים 
 סיכום שנת 2013, באתר השב"כ

הערות שוליים 

2013 בישראל
טרור פלסטיני